Opozorilo: Neuradno prečiščeno besedilo pravnega akta predstavlja zgolj informativni delovni pripomoček, glede katerega lokalna skupnost ne jamči odškodninsko ali kako drugače.

## Neuradno prečiščeno besedilo Statuta Občine Šempeter - Vrtojba obsega:

* Statut Občine Šempeter - Vrtojba (Uradni list RS št.[5/2018](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba?h=) z dne 26. 1. 2018),
* Spremembe Statuta Občine Šempeter - Vrtojba (Uradni list RS št. [39/2025](https://www.uradni-list.si/glasilo-uradni-list-rs/vsebina/2025-01-1530/spremembe-statuta-obcine-sempeter---vrtojba?h=) z dne 30. 5. 2025).

## S T A T U T

## Občine Šempeter - Vrtojba

(neuradno prečiščeno besedilo št. 1)

I. SPLOŠNE DOLOČBE

1. člen  
(vsebina odloka)

Občina Šempeter - Vrtojba je temeljna samoupravna skupnost, ki obsega območji Šempetra pri Gorici in Vrtojbe.

Občina Šempeter - Vrtojba je bila ustanovljena z Zakonom o spremembah in dopolnitvah Zakona o ustanovitvi občin ter o določitvi njihovih območij (Uradni list RS, št. 56/98 z dne 7. 8. 1998).

V tem statutu uporabljeni izrazi, ki se nanašajo na osebe in so zapisani v moški slovnični obliki, so uporabljeni kot nevtralni za moški in ženski spol.

[2. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "2. člen)

Občina je pravna oseba.

Občino predstavlja in zastopa župan.

Sedež občine je v Šempetru pri Gorici, Trg Ivana Roba 3a.

[3. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "3. člen)

Občina ima grb, zastavo in žig, katerih oblika, vsebina in uporaba se določi z odlokom.

Občina ima žig, ki je okrogle oblike. Žig ima v krogu na zgornji polovici napis: Občina Šempeter - Vrtojba, v spodnji polovici pa naziv organa občine. V sredini žiga je grb občine.

Organi občine in njene službe uporabljajo navedeni žig, dopolnjen s svojim nazivom.

Velikost, uporabo in hrambo žiga občine določi župan s sklepom.

Občina praznuje občinski praznik 22. julija. Tega dne leta 1998 je Državni zbor Republike Slovenije sprejel odločitev (zakon), da Šempeter pri Gorici in Vrtojba postaneta samostojna občina.

Za prispevek k razvoju občine podeljuje občina zaslužnim občanom, organizacijam in drugim občinska priznanja in nagrade, v skladu s posebnim odlokom.

Vsebino in datum praznovanja občinskega praznika ter občinska priznanja in nagrade se določi z odlokom.

[4. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "4. člen)

Osebe, ki imajo na območju občine stalno prebivališče, so občani.

Občani odločajo o lokalnih javnih zadevah po organih občine, ki jih volijo na podlagi splošne in enake volilne pravice na svobodnih volitvah s tajnim glasovanjem ter v drugih organih v skladu s tem statutom.

Občani sodelujejo pri upravljanju lokalnih javnih zadev tudi na zborih občanov, z referendumom in ljudsko iniciativo.

Na osnovi odločitve organov občine se lahko v posamezne oblike odločanja vključijo tudi osebe, ki imajo v občini začasno prebivališče, in osebe, ki so lastniki zemljišč in drugih nepremičnin na območju občine.

[5. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "5. člen)

Občina pri uresničevanju skupnih nalog sodeluje s sosednjimi in drugimi občinami, širšimi lokalnimi skupnostmi in državo. Občina lahko sodeluje tudi z lokalnimi skupnostmi drugih držav ter z mednarodnimi organizacijami lokalnih skupnosti.

Občina sodeluje z drugimi občinami po načelih prostovoljnosti in solidarnosti in lahko v ta namen ustanavlja zveze, združuje sredstva, ustanavlja skupne organe ter organe skupne občinske uprave, javne sklade, javne zavode, javna podjetja.

Občine se zaradi predstavljanja in uveljavljanja lokalne samouprave ter usklajevanja in skupnega zagotavljanja skupnih interesov združujejo v združenja.

[II. NALOGE OBČINE](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "II. NALOGE OBČINE)

[6. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "6. člen)

Občina samostojno opravlja lokalne zadeve javnega pomena (izvirne naloge), določene z zakonom in s tem statutom, zlasti pa:

1. Normativno ureja lokalne zadeve javnega pomena tako, da:

– sprejema statut in druge predpise občine;

– sprejema proračun in zaključni račun občine;

– načrtuje prostorski razvoj ter sprejema prostorske akte;

– sprejema programe razvoja občine.

2. Upravlja občinsko premoženje tako, da:

– ureja način in pogoje upravljanja z občinskim premoženjem;

– pridobiva in razpolaga z vsemi vrstami premoženja;

– sklepa pogodbe o pridobitvi in odtujitvi nepremičnin in premičnin;

– sestavlja premoženjsko bilanco, s katero izkazuje vrednost svojega premoženja.

3. Omogoča pogoje za gospodarski razvoj občine tako, da:

– spremlja in analizira gospodarske rezultate v občini;

– sprejema prostorske akte, ki omogočajo in pospešujejo razvoj gospodarstva v občini;

– pospešuje gospodarski razvoj;

– sodeluje z gospodarskimi subjekti in v okviru interesov in nalog občine pomaga gospodarskim subjektom pri razreševanju gospodarskih problemov;

– z javnimi sredstvi, v skladu s predpisi, pospešuje razvoj gospodarskih panog oziroma gospodarskih subjektov.

4. Ustvarja pogoje za gradnjo stanovanj in skrbi za povečanje najemnega socialnega sklada stanovanj tako, da:

– v prostorskih aktih predvidi gradnjo stanovanjskih objektov;

– sprejema dolgoročni in kratkoročni stanovanjski program občine;

– spremlja in analizira stanje na stanovanjskem področju občine;

– spremlja ponudbo in povpraševanje stanovanj v občini ter se vključuje v stanovanjski trg;

– gradi stanovanja za socialno ogrožene in prenavlja objekte, ki so primerni za gradnjo stanovanj;

– v skladu s predpisi omogoča občanom najemanje kreditov za nakup, gradnjo in prenovo stanovanj.

5. Skrbi za lokalne javne službe tako, da:

– zagotavlja izvajanje obveznih in izbirnih lokalnih javnih služb v skladu z zakonom;

– nadzira delovanje lokalnih javnih služb;

– gradi in vzdržuje komunalno infrastrukturo.

6. Zagotavlja in pospešuje vzgojno-izobraževalno in zdravstveno dejavnost tako, da:

– ustanovi vzgojno izobraževalni (javna osnovna šola in javni vrtec), zdravstveni zavod in v skladu z zakonom zagotavlja pogoje za njegovo delovanje;

– v skladu z zakoni, ki urejajo to področje, zagotavlja sredstva za izvajanje teh dejavnosti in v okviru finančnih možnosti omogoča izvajanje nadstandardnih programov;

– sodeluje z vzgojno-izobraževalnim zavodom in zdravstvenim zavodom;

– z različnimi ukrepi pospešuje vzgojno-izobraževalno dejavnost in zdravstveno varstvo občanov;

– ustvarja pogoje za izobraževanje odraslih, ki je pomembno za razvoj občine in za kvaliteto življenja njenih prebivalcev.

7. Pospešuje službe socialnega skrbstva, predšolskega varstva, osnovnega varstva otrok in družine, za socialno ogrožene, invalide in ostarele tako, da:

– spremlja stanje na tem področju;

– pristojnim organom in institucijam predlaga določene ukrepe na tem področju;

– sodeluje s centrom za socialno delo, javnimi zavodi in drugimi pristojnimi organi in institucijami;

– lahko podeljuje denarne pomoči in simbolične nagrade ob posebnih priložnostih ali obletnicah občanov.

8. Pospešuje raziskovalno, kulturno in društveno dejavnost ter razvoj športa in rekreacije tako, da:

– omogoča dostopnost kulturnih programov, skrbi za kulturno dediščino na svojem območju;

– določa občinski program športa;

– zagotavlja splošno izobraževalno knjižnično dejavnost;

– z dotacijami spodbuja te dejavnosti;

– sodeluje z društvi in jih vključuje v programe aktivnosti občine.

9. Skrbi za varstvo zraka, tal, vodnih virov, za varstvo pred hrupom, za zbiranje in odlaganje odpadkov in opravlja druge dejavnosti varstva okolja tako, da:

– izvaja naloge, ki jih določajo zakon, uredbe in drugi predpisi s področja varstva okolja;

– spremlja stanje na tem področju in v okviru svojih pristojnosti sprejema ukrepe, s katerimi zagotavlja varstvo okolja;

– sprejema splošne akte, s katerimi pospešuje in zagotavlja varstvo okolja;

– sodeluje s pristojnimi inšpekcijskimi organi in jih obvešča o ugotovljenih nepravilnostih;

– z drugimi ukrepi pospešuje varstvo okolja v občini.

10. Upravlja, gradi in vzdržuje:

– občinske ceste, ulice in javne poti;

– površine za pešce in kolesarje;

– igrišča za šport in rekreacijo ter otroška igrišča;

– javne parkirne prostore, parke, trge in druge javne površine;

– zagotavlja varnost v cestnem prometu na občinskih cestah in ureja promet v občini.

11. Skrbi za požarno varnost in varnost občanov v primeru elementarnih in drugih nesreč tako, da v skladu z merili in normativi:

– organizira reševalno pomoč v požarih;

– organizira obveščanje, alarmiranje, pomoč in reševanje za primere elementarnih in drugih nesreč;

– zagotavlja sredstva za organiziranje, opremljanje in izvajanje požarne varnosti in varstva pred naravnimi nesrečami;

– zagotavlja sredstva za odpravo posledic elementarnih in drugih naravnih nesreč;

– sodeluje z občinskim poveljstvom gasilske službe in štabom za civilno zaščito ter spremlja njihovo delo;

– opravlja druge naloge, ki pripomorejo k boljši požarni varnosti in varstvu pred elementarnimi in drugimi nesrečami.

12. Ureja javni red v občini tako, da:

– sprejema programe varnosti;

– določa prekrške in globe za prekrške, s katerimi se kršijo predpisi občine;

– organizira občinsko redarstvo;

– opravlja inšpekcijsko nadzorstvo nad izvajanjem občinskih predpisov in drugih aktov, s katerimi ureja zadeve iz svoje pristojnosti, če ni z zakonom drugače določeno;

– opravlja druge naloge v okviru teh pristojnosti.

13. Proizvaja in prodaja električno energijo.

[7. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "7. člen)

V okviru lokalnih zadev javnega pomena občina opravlja tudi naloge, ki se nanašajo na:

– ugotavljanje javnega interesa za uresničevanje predkupnih pravic občine v skladu z zakonom in v primeru razlastitve nepremičnin za potrebe občine;

– določanje namembnosti prostora;

– gospodarjenje s stavbnimi zemljišči in določanje pogojev za njihovo uporabo;

– evidenco občinskih zemljišč in drugega premoženja;

– zagotavljanje varstva naravnih in kulturnih spomenikov v sodelovanju s pristojnimi institucijami;

– ureja druge lokalne zadeve javnega pomena.

[8. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "8. člen)

Občina opravlja statistične, evidenčne in analitične naloge za svoje potrebe.

Občina obdeluje, hrani in posreduje podatke, ki jih potrebuje za opravljanje nalog iz svoje pristojnosti, na podlagi zakona in podzakonskih predpisov.

[III. ORGANI OBČINE](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "III. ORGANI OBČINE)

[1. Skupne določbe](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "1. Skupne določbe)

[9. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "9. člen)

Organi občine so:

– občinski svet,

– župan,

– nadzorni odbor.

Občina ima volilno komisijo kot samostojni občinski organ, ki v skladu z zakonom o lokalnih volitvah in drugimi predpisi ter splošnimi akti občine skrbi za izvedbo volitev in referendumov ter varstvo zakonitosti volilnih postopkov.

Občina ima tudi svet za preventivo in vzgojo v cestnem prometu, sosvet za zagotavljanje večje varnosti občanov in štab civilne zaščite in druge organe, katerih ustanovitev in naloge določa zakon.

Volitve oziroma imenovanja organov občine oziroma članov občinskih organov se izvajajo v skladu z zakonom in tem statutom.

Člani občinskega sveta, župan in podžupan so občinski funkcionarji.

[10. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "10. člen)

Občina ima občinsko upravo, ki v skladu z zakonom, statutom in splošnimi akti občine opravlja upravne, strokovne, pospeševalne in razvojne naloge ter naloge v zvezi z zagotavljanjem javnih služb iz občinske pristojnosti.

Občinska uprava odloča o upravnih stvareh iz občinske pristojnosti na prvi stopnji. Organ skupne občinske uprave opravlja inšpekcijske naloge in naloge občinskega redarstva oziroma drugih služb nadzora.

Občinska uprava opravlja strokovna, organizacijska in administrativna opravila za občinske organe.

Občinsko upravo ustanovi občinski svet na predlog župana z odlokom, s katerim določi njeno notranjo organizacijo in delovno področje.

Občinsko upravo lahko sestavljajo organi občinske uprave oziroma notranje organizacijske enote.

Občinsko upravo vodi tajnik občine, usmerja in nadzoruje pa jo župan.

[11. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "11. člen)

Če ni v zakonu ali tem statutu drugače določeno, lahko organi občine, ki delajo na sejah, sprejemajo odločitve, če je na seji navzoča večina članov organa občine.

[12. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "12. člen)

Delo organov občine je javno.

Javnost dela se zagotavlja z obveščanjem javnosti o delu občinskih organov, predvsem pa z uradnim objavljanjem splošnih aktov občine, z navzočnostjo občanov in predstavnikov sredstev javnega obveščanja na javnih sejah občinskih organov, vpogledom v dokumentacijo in gradiva, ki so podlaga za odločanje občinskih organov.

Splošni akti občine se objavljajo v uradnem glasilu Občine Šempeter - Vrtojba. Izhajanje uradnega glasila se podrobneje določi z odlokom.

Način zagotavljanja javnosti dela občinskih organov, razloge in postopke izključitve javnosti s sej organov občine, pravice javnosti ter zagotovitev varstva osebnih podatkov, dokumentov in gradiv, ki vsebujejo podatke, ki so v skladu z zakonom, drugim predpisom ali splošnim aktom občine oziroma druge javne ali zasebno pravne osebe zaupne narave oziroma državna, vojaška ali uradna tajnost, določajo zakoni, ta statut in poslovnik občinskega sveta.

Občani in njihovi pravni zastopniki imajo pravico vpogleda v dokumente, ki so podlaga za odločanje organov občine o njihovih pravicah, obveznostih in pravnih koristih, če izkažejo pravni interes.

[2. Občinski svet](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "2. Občinski svet)

**13. člen**

Občinski svet je najvišji organ odločanja o vseh zadevah v okviru pravic in dolžnosti občine.

Občinski svet šteje šestnajst članov.

Člani občinskega sveta se volijo za štiri leta.

Izvoljeni kandidat za člana občinskega sveta pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev. Mandat traja do prve seje na naslednjih rednih volitvah izvoljenega občinskega sveta, ko se novi občinski svet seznani z aktom o izidu volitev.

Občinski svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov občinskega sveta.

Prvo sejo občinskega sveta skliče prejšnji župan. Prva seja se opravi najpozneje v 14 dneh po objavi akta o izidu volitev iz zakona, ki ureja lokalne volitve, vodi pa jo najstarejši član občinskega sveta.

[14. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "14. člen)

Volitve članov občinskega sveta so neposredne in se opravijo na podlagi splošne in enake volilne pravice s tajnim glasovanjem v skladu z zakonom.

Občinski svet se voli po proporcionalnem volilnem sistemu.

O oblikovanju volilnih enot za volitve občinskega sveta odloči občinski svet z odlokom.

[15. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "15. člen)

V okviru svojih pristojnosti občinski svet predvsem:

– sprejema statut občine, poslovnik občinskega sveta, odloke in druge predpise občine;

– sprejema prostorske plane in druge plane razvoja občine;

– sprejema proračun občine in zaključni račun;

– sprejme odlok o notranji organizaciji in delovnem področju občinske uprave na predlog župana;

– v sodelovanju z občinskimi sveti drugih občin ustanavlja skupne organe občinske uprave ter skupne organe za izvrševanje ustanoviteljskih pravic v javnih zavodih in javnih podjetjih;

– daje soglasje k prenosu nalog iz državne pristojnosti na občino in odloča o na občino prenesenih zadevah iz državne pristojnosti, če po zakonu o teh zadevah ne odloča drug občinski organ;

– nadzoruje delo župana, podžupana in občinske uprave glede izvajanja odločitev občinskega sveta;

– potrjuje mandat občinskih funkcionarjev ter ugotavlja predčasno prenehanje mandata občinskih funkcionarjev;

– imenuje člane nadzornega odbora in na predlog nadzornega odbora opravi predčasno razrešitev člana nadzornega odbora;

– imenuje in razrešuje člane delovnih teles občinskega sveta;

– določi, kateri izmed članov občinskega sveta bo začasno opravljal funkcijo župana, če temu predčasno preneha mandat, pa ne določi podžupana, ki bo začasno opravljal njegovo funkcijo, ali če je razrešen;

– odloča o pridobitvi in odtujitvi občinskega premoženja, kolikor z zakonom, s statutom občine ali z odlokom ni določeno drugače;

– odloča o najemu posojila in dajanju poroštva;

– razpisuje referendum;

– s svojim aktom, v skladu z zakonom, določa višino sejnine članov občinskega sveta in plačila za opravljanje nalog članov drugih občinskih organov in delovnih teles, ki jih imenuje, merila za določitev plače direktorjev javnih podjetij in predstavnikov ustanovitelja v njihovih organih;

– določa vrste lokalnih javnih služb in način izvajanja lokalnih javnih služb;

– ustanavlja javne zavode in javna podjetja ter druge pravne osebe javnega prava v skladu z zakonom;

– imenuje in razrešuje člane sveta za preventivo in vzgojo v cestnem prometu in člane drugih organov občine, ustanovljenih na podlagi zakona;

– določi organizacijo občinskega sveta ter način njegovega delovanja v vojni;

– odloča o drugih zadevah, ki jih določa zakon in ta statut;

– izvaja ustanoviteljske pravice v javnih zavodih, gospodarskih družbah, razen kjer ni z drugimi akti drugače določeno.

[16. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "16. člen)

Člani občinskega sveta opravljajo svojo funkcijo nepoklicno.

Funkcija člana občinskega sveta in podžupana ni združljiva s funkcijo župana, člana nadzornega odbora, kot tudi ne z delom v občinski upravi ali službi ožjega dela občine ter z drugimi funkcijami, za katere tako določa zakon.

Član občinskega sveta, ki je imenovan za podžupana, opravlja funkcijo člana občinskega sveta in funkcijo podžupana hkrati. Podžupan, ki v primeru predčasnega prenehanja mandata župana opravlja funkcijo župana, v tem času ne opravlja funkcije člana občinskega sveta.

[17. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "17. člen)

Župan predstavlja občinski svet ter sklicuje in vodi njegove seje, nima pa pravice glasovanja.

Funkcija župana ni združljiva s funkcijo člana občinskega sveta in podžupana, članstvom v nadzornem odboru in z delom v občinski upravi ter z drugimi funkcijami, za katere tako določa zakon.

Za vodenje sej občinskega sveta lahko župan pooblasti podžupana ali drugega člana občinskega sveta. Če je župan odstoten ali zadržan, vodi sejo podžupan.

Če nastopijo razlogi, zaradi katerih župan, podžupan oziroma pooblaščeni član občinskega sveta ne more voditi že sklicane seje, jo brez posebnega pooblastila vodi najstarejši član občinskega sveta.

Župan sklicuje seje občinskega sveta v skladu z določbami tega statuta in poslovnika občinskega sveta ter glede na potrebe odločanja na občinskem svetu, mora pa jih sklicati najmanj štirikrat letno. Podžupan lahko opravi sklic seje le na podlagi posamičnega pooblastila župana.

Župan mora sklicati sejo občinskega sveta, če to zahteva najmanj četrtina članov občinskega sveta, seja pa mora biti sklicana v petnajstih dneh po tem, ko je bila podana pisna zahteva za sklic seje, ki je vsebovala predlog dnevnega reda in nujno potrebno gradivo, oziroma utemeljeno zahtevo občinski upravi za pripravo gradiva. Župan mora dati na dnevni red seje predlagane točke. Predlagan dnevni red pa lahko dopolni še z novimi točkami.

Če seja občinskega sveta ni sklicana v roku sedmih dni po prejemu pisne zahteve, jo lahko skličejo člani občinskega sveta, ki so zahtevo podali. Župan in občinska uprava so dolžni zagotoviti pogoje za vodenje in izvedbo seje.

[18. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "18. člen)

Strokovno pripravo gradiv, organizacijsko in administrativno delo za potrebe občinskega sveta ter pomoč pri pripravi in vodenju sej občinskega sveta ter njegovih komisij in odborov zagotavlja občinska uprava.

[19. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "19. člen)

Občinski svet dela in odloča na sejah.

Dnevni red seje občinskega sveta predlaga župan.

Vsak član občinskega sveta lahko predlaga občinskemu svetu v sprejem odloke in druge akte iz njegove pristojnosti, razen proračuna in zaključnega računa proračuna in drugih aktov, za katere je v zakonu ali v statutu občine določeno, da jih sprejme občinski svet na predlog župana.

Župan mora predloge komisij in odborov občinskega sveta ter predloge članov občinskega sveta iz prejšnjega odstavka dati na dnevni red, ko so pripravljeni tako, kot je določeno v poslovniku občinskega sveta.

O sprejemu dnevnega reda odloča občinski svet na začetku seje.

Na vsaki seji občinskega sveta mora biti predvidena točka za vprašanja in odgovore na vprašanja ter pobude, ki jih postavljajo člani sveta.

Za vsako sejo občinskega sveta se pošlje vabilo županu, podžupanu, članom občinskega sveta, predsedniku nadzornega odbora občine in tajniku občine. O sklicu seje občinskega sveta se obvesti javna občila.

Predsednik nadzornega odbora občine, predsedniki komisij in odborov občinskega sveta ter tajnik občine so se dolžni udeležiti seje občinskega sveta in odgovarjati na vprašanja članov občinskega sveta, kadar se obravnavajo vprašanja iz njihove pristojnosti oziroma njihovega področja dela.

[20. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "20. člen)

Občinski svet veljavno sklepa, če je na seji navzoča večina njegovih članov. Občinski svet sprejema odločitve z večino opredeljenih glasov navzočih članov, razen če zakon ali ta statut določa drugačno večino.

Občinski svet sprejema odločitve z javnim glasovanjem. Tajno se glasuje v primeru, ko je tako določeno z zakonom ali če tako sklene občinski svet.

Način dela in odločanja, razmerja do drugih občinskih organov ter druga vprašanja delovanja občinskega sveta se določijo s poslovnikom, ki ga sprejme občinski svet z dvotretjinsko večino navzočih članov.

Odločitve občinskega sveta izvršujeta župan in občinska uprava.

[21. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "21. člen)

Predčasno prenehanje mandata člana občinskega sveta ureja zakon.

Razlogi za prenehanje mandata člana občinskega sveta se ugotovijo na podlagi pravnomočne sodne odločbe ali pisnega obvestila o odločitvi člana občinskega sveta.

Članu občinskega sveta preneha mandat z dnem, ko občinski svet na podlagi poročila komisije za mandatna vprašanja, volitve in imenovanja ugotovi, da so nastali zakonski razlogi za prenehanje mandata, razen v primeru odstopa.

Če član občinskega sveta odstopi, mu preneha mandat z dnem, ko je podal odstopno izjavo županu. Župan mora občinski svet in občinsko volilno komisijo obvestiti o odstopu člana občinskega sveta v roku osmih dni od prejema pisne odstopne izjave.

Če župan v roku iz prejšnjega odstavka ne obvesti občinskega sveta in občinske volilne komisije, lahko občinski funkcionar, ki mu je prenehal mandat, v osmih dneh od poteka roka iz prejšnjega odstavka vloži tožbo na upravno sodišče. Upravno sodišče o tožbi iz tega odstavka in tožbi iz drugega odstavka tega člena odloči meritorno v 30 dneh. O morebitni pritožbi odloči vrhovno sodišče v 30 dneh. Enako sodno varstvo lahko uveljavlja tudi kandidat za člana občinskega sveta, ki bi bil izvoljen, če ne bi bil izvoljen član občinskega sveta, ki mu je mandat prenehal, predstavnik kandidature oziroma predstavnik liste kandidatov za člane občinskega sveta, s katere bi bil ta kandidat izvoljen.

Ugotovitveni sklep iz tretjega odstavka tega člena sprejme občinski svet na prvi seji po nastanku razlogov iz drugega odstavka tega člena.

Izvolitev oziroma potrditev mandata nadomestnega člana občinskega sveta določa zakon.

[2.1](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "2.1 Delovna telesa občinskega sveta) *[Delovna telesa občinskega sveta](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "2.1 Delovna telesa občinskega sveta)*

[22. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "22. člen)

Poleg komisije za mandatna vprašanja, volitve in imenovanja ter statutarno pravne komisije občinski svet lahko ustanovi eno ali več komisij in odborov kot svoja stalna ali občasna delovna telesa.

Podrobnejšo organizacijo in delovno področje stalnih delovnih teles občinskega sveta določa poslovnik občinskega sveta.

Občasna delovna telesa ustanovi občinski svet s sklepom, s katerim določi naloge delovnega telesa in število članov ter opravi imenovanje.

[23. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "23. člen)

Stalna delovna telesa občinskega sveta so:

– statutarno pravna komisija;

– komisija za mandatna vprašanja, volitve in imenovanja;

– odbor za gospodarski razvoj;

– odbor za okolje in prostor;

– odbor za družbene dejavnosti – sociala in zdravstvo;

– odbor za družbene dejavnosti – šolstvo, predšolsko varstvo, kulturo in šport.

[24. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "24. člen)

Odbori štejejo sedem članov, komisije pa pet članov. Občinski svet imenuje predsednika in šest članov odbora ter predsednika in štiri člane komisije. Člane delovnih teles imenuje občinski svet izmed svojih članov in največ polovico članov izmed drugih občanov.

Ob imenovanju celotnega delovnega telesa občinski svet imenuje izmed članov občinskega sveta tudi predsednika stalnega delovnega telesa.

Predlog kandidatov za predsednika in člane delovnega telesa pripravi komisija za mandatna vprašanja, volitve in imenovanja.

Določilo prvega odstavka tega člena ne velja za komisijo za mandatna vprašanja, volitve in imenovanja, ki je sestavljena samo iz članov občinskega sveta.

Članstvo v komisiji ali odboru občinskega sveta ni združljivo s članstvom v nadzornem odboru občine ali z delom v občinski upravi.

Prvo sejo delovnega telesa skliče župan.

[25. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "25. člen)

Stalno delovno telo predstavlja, zastopa in vodi predsednik.

Komisije in odbori občinskega sveta v okviru svojega delovnega področja, določenega s poslovnikom občinskega sveta, obravnavajo zadeve iz pristojnosti občinskega sveta in dajejo občinskemu svetu mnenja in predloge.

Komisije in odbori občinskega sveta lahko predlagajo občinskemu svetu v sprejem odloke in druge akte iz njegove pristojnosti, razen proračuna in zaključnega računa proračuna in drugih aktov, za katere je v zakonu ali v statutu občine določeno, da jih sprejme občinski svet na predlog župana.

Odbori in komisije so sklepčni, če je prisotna večina vseh članov, odločajo pa z večino opredeljenih glasov navzočih članov, razen če zakon ali ta statut določata drugačno večino.

[26. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "26. člen)

Občinski svet lahko razreši predsednika, posameznega člana delovnega telesa občinskega sveta ali delovno telo v celoti na predlog najmanj četrtine članov občinskega sveta.

Predlog novih kandidatov za člane delovnih teles občinskega sveta pripravi komisija za mandatna vprašanja, volitve in imenovanja do prve naslednje seje občinskega sveta.

[27. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "27. člen)

Posvetovalni telesi občinskega sveta sta krajevna odbora za območje naselja Šempeter pri Gorici in za območje naselja Vrtojba.

Člane teh odborov imenuje in razrešuje občinski svet. Imenuje jih izmed prebivalcev posameznih območij. Predlog kandidatov za predsednika in člane posvetovalnega telesa pripravi komisija za mandatna vprašanja, volitve in imenovanja.

Članstvo v krajevnem odboru ni združljivo s članstvom v nadzornem odboru občine ali z delom v občinski upravi.

Glede razrešitve članov in predsednika krajevnega odbora se smiselno uporablja 26. člen tega statuta.

Prvo sejo delovnega telesa skliče župan.

[28. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "28. člen)

Posvetovalno telo predstavlja, zastopa in vodi predsednik.

Krajevna odbora imata pravico, da občinskemu svetu predlagata sprejem odločitev, ki se nanašajo na območje naselja Šempeter pri Gorici in na območje naselja Vrtojba.

Podrobnejšo organizacijo in delovno področje posvetovalnih delovnih teles občinskega sveta določa poslovnik občinskega sveta.

Krajevna odbora sta sklepčna, če je prisotnih večina vseh članov posameznega odbora, odločata pa z večino opredeljenih glasov navzočih članov, razen če zakon ali ta statut določata drugačno večino.

3. Župan

[29. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "29. člen)

Župana volijo volivci na neposrednih in tajnih volitvah. Volitve župana se opravijo v skladu z zakonom.

Mandatna doba župana traja štiri leta.

Izvoljeni kandidat za župana pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev.

Če iz akta o izidu volitev iz zakona, ki ureja lokalne volitve, ni mogoče ugotoviti izvolitve župana, opravlja funkcijo župana od prve seje novega občinskega sveta do seznanitve novega občinskega sveta z aktom o izidu volitev iz zakona, ki ureja lokalne volitve, s katerim je ugotovljena izvolitev župana, najstarejši član občinskega sveta.

Župan opravlja funkcijo nepoklicno. Župan se lahko odloči, da bo funkcijo opravljal poklicno. O svoji odločitvi obvesti komisijo za mandatna vprašanja, volitve in imenovanja.

[30. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "30. člen)

Poleg predstavljanja in zastopanja občine župan predvsem:

– predlaga občinskemu svetu v sprejem proračun občine in zaključni račun proračuna, odloke in druge akte iz pristojnosti občinskega sveta;

– izvršuje občinski proračun ter pooblašča druge osebe za izvajanje posameznih nalog izvrševanja občinskega proračuna;

– skrbi za izvajanje splošnih aktov občine in drugih odločitev občinskega sveta;

– odloča o pridobitvi in odtujitvi premičnega premoženja ter o pridobitvi nepremičnega premoženja občine, če zakon ali predpis občine ne določa drugače;

– skrbi za objavo statuta, odlokov in drugih splošnih aktov občine;

– predlaga ustanovitev organov občinske uprave in njihovega delovnega področja, naloge in notranjo organizacijo občinske uprave, določa sistemizacijo delovnih mest v občinski upravi, odloča o imenovanju javnih uslužbencev v nazive ter o sklenitvi delovnega razmerja zaposlenih v občinski upravi in odloča o drugih pravicah in obveznostih javnih uslužbencev iz delovnega razmerja;

– imenuje in razrešuje tajnika občine in vodjo organa skupne občinske uprave, skupaj z drugimi župani občin ustanoviteljic;

– usmerja in nadzoruje delo občinske uprave in organov skupne občinske uprave;

– opravlja druge naloge, ki jih določa zakon in ta statut.

[31. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "31. člen)

Župan lahko zadrži objavo splošnega akta občine, če meni, da je neustaven ali nezakonit in predlaga občinskemu svetu, da o njem ponovno odloči na prvi naslednji seji, pri čemer mora navesti razloge za zadržanje.

Če občinski svet vztraja pri svoji odločitvi, se splošni akt objavi, župan pa lahko vloži pri ustavnem sodišču zahtevo za oceno njegove skladnosti z ustavo in zakonom.

Župan zadrži izvajanje odločitve občinskega sveta, če meni, da je nezakonita, ali je v nasprotju s statutom ali drugim splošnim aktom občine, in predlaga občinskemu svetu, da o njej ponovno odloči na prvi naslednji seji, pri čemer mora navesti razloge za zadržanje.

Ob zadržanju izvajanja odločitve občinskega sveta župan opozori pristojno ministrstvo na nezakonitost take odločitve. Če občinski svet ponovno sprejme enako odločitev, lahko župan začne postopek pri upravnem sodišču.

Če se odločitev občinskega sveta nanaša na zadevo, ki je z zakonom prenesena v opravljanje občini, župan opozori pristojno ministrstvo na nezakonitost oziroma neprimernost take odločitve.

[32. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "32. člen)

Župan opravlja z zakonom predpisane naloge na področju zaščite in reševanja, predvsem pa:

– skrbi za izvajanje priprav za varstvo pred naravnimi in drugimi nesrečami in uresničevanje zaščitnih ukrepov ter za odpravljanje posledic naravnih in drugih nesreč;

– imenuje poveljnike in štabe civilne zaščite občine ter poverjenike za civilno zaščito;

– sprejme načrt zaščite in reševanja;

– vodi zaščito, reševanje in pomoč;

– določi organizacije, ki opravljajo javno službo oziroma naloge zaščite, reševanja in pomoči in organizacije, ki morajo izdelati načrte zaščite in reševanja;

– ugotavlja in razglaša stopnjo požarne ogroženosti v naravnem okolju na območju občine;

– sprejema akte in ukrepe v vojnem stanju, če se občinski svet ne more sestati;

– v primeru nastale nevarnosti odredi evakuacijo ogroženih in prizadetih prebivalcev;

– predlaga pristojnemu organu razporeditev občanov na delovno dolžnost, dolžnost v civilni zaščiti ter materialno dolžnost.

[33. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "33. člen)

V primeru razmer, v katerih bi bilo lahko v večjem obsegu ogroženo življenje in premoženje občanov, pa se občinski svet ne more pravočasno sestati, lahko župan sprejme začasne nujne ukrepe. Te mora predložiti v potrditev občinskemu svetu takoj, ko se ta lahko sestane.

[34. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "34. člen)

Za pomoč pri opravljanju nalog župana ima občina najmanj enega in največ dva podžupana. Podžupana izmed članov občinskega sveta imenuje in razrešuje župan.

Podžupan pomaga županu pri njegovem delu ter opravlja posamezne naloge iz pristojnosti župana, za katere ga župan pooblasti.

Podžupan nadomešča župana v primeru njegove odsotnosti ali zadržanosti. V času nadomeščanja opravlja podžupan tekoče naloge iz pristojnosti župana in tiste naloge, za katere ga župan pooblasti.

Podžupan v primeru predčasnega prenehanja mandata župana začasno opravlja funkcijo župana.

Podžupan, ki opravlja funkcijo župana, nima pravice odločati kot član občinskega sveta.

V soglasju z županom se lahko tudi podžupan odloči, da bo funkcijo opravljal poklicno.

[35. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "35. člen)

Kadar nastopijo razlogi, da tako župan kot tudi noben izmed podžupanov ne more opravljati svoje funkcije, nadomešča župana član občinskega sveta, ki ga določi župan, če ga ne določi, pa najstarejši član občinskega sveta.

V času nadomeščanja opravlja član občinskega sveta tekoče naloge iz pristojnosti župana.

[36. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "36. člen)

Če je tako določeno v zakonu ali drugem predpisu, lahko tudi župan imenuje komisije in druge strokovne organe občine.

Župan lahko ustanovi komisije in druga delovna telesa kot strokovna in posvetovalna telesa za proučevanje posameznih zadev iz svoje pristojnosti.

[37. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "37. člen)

Predčasno prenehanje mandata župana je določeno z zakonom.

Razlogi za prenehanje mandata župana se ugotovijo na podlagi pravnomočne sodne odločbe ali pisnega obvestila o odločitvi župana.

Županu preneha mandat z dnem, ko občinski svet na podlagi pisne izjave oziroma predloga komisije za mandatna vprašanja, volitve in imenovanja ugotovi, da so nastali razlogi za prenehanje mandata, razen v primeru odstopa.

Če župan odstopi, mu preneha mandat z dnem, ko o svojem odstopu pisno obvesti občinski svet in občinsko volilno komisijo.

Ugotovitveni sklep iz tretjega odstavka tega člena sprejme občinski svet na prvi seji po nastanku razlogov iz drugega odstavka tega člena.

Ugotovitveni sklep posreduje občinski svet predsedniku občinske volilne komisije. Če županu preneha mandat več kot šest mesecev pred potekom mandatne dobe, razpiše občinska volilna komisija nadomestne volitve.

Podžupanu preneha mandat s prenehanjem mandata člana občinskega sveta.

Podžupanu preneha mandat podžupana, če ga župan razreši in z izvolitvijo novega župana, če je prejšnjemu predčasno prenehal mandat. Prenehanje mandata podžupana zaradi razrešitve ali izvolitve novega župana ne vpliva na njegov mandat člana občinskega sveta.

[4. Nadzorni odbor](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "4. Nadzorni odbor)

[38. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "38. člen)

Nadzorni odbor občine je najvišji organ nadzora javne porabe v občini.

Nadzorni odbor ima v skladu z zakonom naslednje pristojnosti:

– opravlja nadzor nad razpolaganjem s premoženjem občine;

– nadzoruje namenskost in smotrnost porabe sredstev občinskega proračuna;

– nadzoruje finančno poslovanje uporabnikov proračunskih sredstev.

Nadzorni odbor v okviru svojih pristojnosti ugotavlja zakonitost in pravilnost poslovanja občinskih organov, občinske uprave, javnih zavodov, javnih podjetij in občinskih skladov ter drugih porabnikov sredstev občinskega proračuna in pooblaščenih oseb z občinskimi javnimi sredstvi in občinskim premoženjem ter ocenjuje učinkovitost in gospodarnost porabe občinskih javnih sredstev.

[39. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "39. člen)

Nadzorni odbor ima pet članov. Člane nadzornega odbora imenuje občinski svet izmed občanov najkasneje v 45 dneh po svoji prvi seji. Člani nadzornega odbora morajo imeti najmanj VI. stopnjo strokovne izobrazbe in izkušnje s finančno-računovodskega, pravnega področja ali gospodarskega področja. Kandidate za člane nadzornega odbora občine predlaga občinskemu svetu komisija za mandatna vprašanja, volitve in imenovanja.

Člani nadzornega odbora ne morejo biti člani občinskega sveta, župan, podžupan, tajnik občine, delavci občinske uprave, delavci skupne občinske uprave ter člani poslovodstev javnih zavodov, javnih podjetij in občinskih skladov ter drugih organizacij, ki so uporabniki občinskih proračunskih sredstev.

Članstvo v nadzornem odboru preneha z dnem razrešitve oziroma z dnem poteka mandata članom občinskega sveta, ki je nadzorni odbor imenoval. Za predčasno razrešitev člana nadzornega odbora se primerno uporabljajo razlogi za predčasno prenehanje mandata člana občinskega sveta.

Razrešitev opravi občinski svet na predlog nadzornega odbora.

[40. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "40. člen)

Prvo sejo nadzornega odbora občine po imenovanju skliče župan. Nadzorni odbor se konstituira, če je na prvi seji navzočih večina članov.

Člani nadzornega odbora izvolijo izmed sebe predsednika nadzornega odbora. Predsednik predstavlja nadzorni odbor, sklicuje in vodi njegove seje.

Nadzorni odbor dela in sprejema odločitve na seji, na kateri je navzočih večina članov nadzornega odbora, z večino glasov navzočih članov.

Sedež nadzornega odbora je na sedežu občine. Nadzorni odbor za seje uporablja prostore občine.

[41. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "41. člen)

Nadzorni odbor samostojno določa svoj program dela, ki vsebuje letni nadzorni program in predlog finančnega načrta, ki ju v mesecu decembru koledarskega leta predloži županu.

Nadzorni odbor mora vsako proračunsko leto izvesti nadzor nad zaključnim računom proračuna občine.

Nadzorni odbor mora posredovati letno poročilo o svojem delu županu in občinskemu svetu do konca meseca januarja koledarskega leta za preteklo leto.

Predsednik ali od njega pooblaščen član nadzornega odbora se mora udeležiti seje občinskega sveta, ko obravnava predlog proračuna in druge zadeve, za katere nadzorni odbor oceni, da so pomembne za njegovo delo.

[42. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "42. člen)

Nadzorni odbor preverja finančno poslovanje uporabnikov proračunskih sredstev (javnih podjetij, javnih zavodov in drugih) na podlagi preverjanj poslovnih poročil in zaključnih računov ter sklenjenih pogodb med občino in uporabnikom proračunskih sredstev in po potrebi druge pridobljene dokumentacije.

V postopku nadzora so odgovorni in nadzorovane osebe dolžni nadzornemu odboru predložiti vso potrebno dokumentacijo, sodelovati v postopku nadzora, odgovoriti na ugotovitve in dajati pojasnila.

[43. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "43. člen)

Za posamezen nadzor je zadolžen član nadzornega odbora, ki je določen v nadzornem programu (v nadaljevanju: nadzornik). Nadzornik pripravi osnutek poročila o nadzoru in ga posreduje predsedniku nadzornega odbora. Osnutek poročila o nadzoru mora vsebovati enake sestavine kot poročilo o nadzoru.

Predsednik nadzornega odbora lahko poda v roku treh dni pripombe na osnutek poročila o nadzoru. Če pripomb nadzornik ne upošteva, predsednik nadzornega odbora pošlje osnutek poročila o nadzoru, skupaj s pripombami, ostalim članom nadzornega odbora in skliče sejo najpozneje v roku 8 dni od posredovanega osnutka poročila o nadzoru.

Osnutek poročila obravnava nadzorni odbor na seji. Vsak član se mora o osnutku poročila izjaviti, na koncu izjavo poda še predsednik nadzornega odbora. Po podanih izjavah nadzorni odbor sprejme osnutek poročila o nadzoru.

Če osnutek poročila o nadzoru ni sprejet, je dolžan nadzorni odbor sprejeti usmeritve za njegovo spremembo ali dopolnitev. Usmeritve mora upoštevati nadzornik in osnutek poročila o nadzoru dopolniti.

Osnutek poročila o nadzoru podpiše predsednik nadzornega odbora.

[44. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "44. člen)

Nadzorni odbor pošlje nadzorovani osebi osnutek poročila o nadzoru najpozneje v roku osem dni po sprejemu. Nadzorovana oseba ima pravico v roku petnajst dni od prejema osnutka poročila o nadzoru odgovoriti na posamezne navedbe (odzivno poročilo). Odzivno poročilo vsebuje mnenja, pripombe in pojasnila nadzorovanega organa za vsako posamezno ugotovitev iz osnutka poročila, pri kateri se ugotovijo kršitve predpisov. Če nadzorovani organ razpolaga z listinskimi dokazi, jih priloži odzivnemu poročilu.

Po preteku roka iz prejšnjega odstavka sprejme nadzorni odbor poročilo o nadzoru, ki ga pošlje nadzorovani osebi, občinskemu svetu in županu, po potrebi pa tudi računskemu sodišču in pristojnemu ministrstvu.

[45. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "45. člen)

Poročilo o nadzoru mora vsebovati obvezne sestavine v skladu z zakonom in pravilnikom o obveznih sestavinah poročila nadzornega odbora občine.

V ugotovitvah se navede popolno in verodostojno dejansko stanje, ki je bilo ugotovljeno v nadzoru in na katerem temeljijo ocene, mnenje, priporočila oziroma predlogi.

Z ocenami nadzorni odbor presodi, kateri predpisi so bili kršeni (pravilnost poslovanja) in/ali je bilo poslovanje nadzorovane osebe smotrno glede na uporabljena sodila v nadzoru.

V mnenju se izrazi ali je bilo poslovanje nadzorovane osebe pravilno in/ali smotrno.

Nepravilno poslovanje je takrat, če je nadzorovana oseba poslovala v nasprotju s predpisi, proračunom in drugimi akti (pogodbo, kolektivno pogodbo in drugimi splošnimi ter posamičnimi akti), ki bi jih morala upoštevati pri svojem poslovanju.

Nesmotrno poslovanje je negospodarno in/ali neučinkovito in/ali neuspešno.

Negospodarno poslovanje je tisto poslovanje, ko bi nadzorovana oseba enake učinke lahko dosegla pri manjših stroških.

Neučinkovito poslovanje je tisto, ko bi pri enakih stroških lahko nadzorovana oseba dosegla večje učinke.

Neuspešno poslovanje je tisto, ko se niso uresničili cilji poslovanja nadzorovane osebe.

Priporočila vsebujejo predloge za izboljšanje pravilnosti poslovanja oziroma smotrnosti (za gospodarnejšo, učinkovitejšo in uspešnejšo porabo sredstev javnih financ). S priporočili oziroma predlogi nadzorni odbor praviloma svetuje kako nadzorovana oseba izboljša poslovanje tako, da nakaže le poti za izboljšanje.

[46. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "46. člen)

Če je nadzorni odbor ugotovil hujšo kršitev predpisov ali nepravilnosti pri poslovanju občine, ki so opredeljene v poslovniku nadzornega odbora, mora o teh kršitvah v petnajstih dneh od dokončnosti poročila obvestiti pristojno ministrstvo in računsko sodišče.

V primeru, da nadzorni odbor ugotovi, da obstaja utemeljen sum, da je nadzorovana oseba ali odgovorna oseba storila prekršek ali kaznivo dejanje, je dolžan svoje ugotovitve posredovati pristojnemu organu pregona.

[47. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "47. člen)

Nadzorovane osebe so dolžne spoštovati mnenja, priporočila in predloge nadzornega odbora. Občinski svet, župan in organi porabnikov občinskih proračunskih sredstev so dolžni obravnavati poročila nadzornega odbora in v skladu s svojimi pristojnostmi upoštevati priporočila in predloge nadzornega odbora.

Župan je dolžan nadzorni odbor tekoče seznanjati s pomembnimi zakoni in drugi predpisi ter akti občine, ki se nanašajo na javne finance in lokalno samoupravo (proračun občine, odlok, statut, akt o sistemizaciji delovnih mest in akt, ki določa plačni sistem, akti o ustanovitvi pravnih oseb javnega prava, katerih ustanoviteljica je občina in drugi) ter za poslovanje občine pomembnimi odločitvami, in sicer z:

– zadolževanjem občine nad 100.000 evrov;

– načrtovanjem oziroma izvajanjem investicij nad 100.000 evrov;

– pridobitvijo, odtujitvijo ali zamenjavo stvarnega premoženja nad 100.000 evrov;

– naložbo denarnih sredstev, nakupom in prodajo vrednostnih papirjev in deležev nad 100.000 evrov;

– odpisi terjatev nad 1.000 evrov;

– ustanovitvijo javnega podjetja, javnega zavoda in drugega uporabnika občinskih proračunskih sredstev.

Župan je dolžan vabiti predsednika nadzornega odbora na seje občinskega sveta ter ga obveščati o pomembnejših ugotovitvah iz pristojnosti občinskega sveta, ki se nanašajo na pravilnost in smotrnost poslovanja občine ali finančno poslovanje pravnih oseb javnega prava, ki jih je ustanovila občina.

[48. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "48. člen)

Nadzorni odbor mora županu in občinskemu svetu predložiti pisno letno poročilo o delu in porabi sredstev in najmanj enkrat na leto poročati o svojem delu ter ju seznaniti s pomembnimi ugotovitvami iz področja svojega dela in predlagati rešitve za izboljšanje poslovanja.

[49. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "49. člen)

Delo nadzornega odbora je javno.

Nadzorni odbor lahko z večino glasov vseh svojih članov odloči, da se javnost dela omeji ali izključi, če to zahtevajo razlogi varovanja osebnih podatkov, dokumentov in gradiv, ki vsebujejo podatke, ki so v skladu z zakonom, drugim predpisom ali splošnim aktom občine oziroma druge javne ali zasebno pravne osebe zaupne narave oziroma državna, vojaška ali uradna tajnost.

Nadzorni odbor lahko z večino glasov vseh svojih članov odloči, da se iz letnega poročila o njegovem delu in posameznega poročila o nadzoru, ki se javno objavi, izločijo podatki, če so podani razlogi, ki jih zakon, ki ureja dostop do informacij javnega značaja določa kot razloge, zaradi katerih je mogoče zavrniti zahtevo za informacijo javnega značaja.

Način zagotavljanja javnosti dela in način omejitve javnosti dela nadzornega odbora določa poslovnik.

Za obveščanje javnosti o delu nadzornega odbora je pristojen predsednik nadzornega odbora oziroma oseba, ki jo on pooblasti.

[50. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "50. člen)

Strokovno in administrativno pomoč za delo nadzornega odbora zagotavljata župan in občinska uprava.

Župan določi javnega uslužbenca v občinski upravi, ki pomaga pri pripravi in vodenju sej ter pisanju in odpravi zapisnikov in drugih pisanj nadzornega odbora, arhiviranje gradiva, sprejemanje in urejanje pošte ter za opravljanje drugih opravil, potrebnih za nemotena administrativna tehnična dela nadzornega odbora.

Strokovno pomoč lahko nudijo nadzornemu odboru javni uslužbenci, zaposleni v občinski upravi ali zunanji strokovnjaki, notranji revizorji in drugi. Za posamezne posebne strokovne naloge nadzora lahko poda izvid in mnenje izvedenec, ki ga na predlog nadzornega odbora imenuje občinski svet.

[51. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "51. člen)

Sredstva za delo nadzornega odbora se zagotavljajo v občinskem proračunu na posebni proračunski postavki, na podlagi letnega programa dela in finančnega načrta nadzornega odbora. Za porabo sredstev župan določi skrbnika.

[52. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "52. člen)

Predsednik in člani nadzornega odbora imajo pravico do plačila za opravljanje dela v skladu z aktom občinskega sveta. Izvedencu in drugim strokovnjakom pripada plačilo, ki se določi s pogodbo, ki jo sklene župan. Za delo izvedenca se plačilo določi na podlagi pravilnika o tarifi za sodne izvedence.

[53. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "53. člen)

Podrobneje uredi nadzorni odbor svoje delo s poslovnikom, ki ga sprejme z večino glasov svojih članov.

[5. Občinska uprava](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "5. Občinska uprava)

[54. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "54. člen)

Notranjo organizacijo in delovno področje občinske uprave določi občinski svet na predlog župana z odlokom.

Sistemizacijo delovnih mest v občinski upravi določi župan.

[55. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "55. člen)

Občinski svet lahko na predlog župana odloči, da se z drugo občino ali z drugimi občinami ustanovi skupna občinska uprava.

Organizacija in delo skupne občinske uprave se določi z odlokom o ustanovitvi, ki ga na skupen predlog županov sprejmejo občinski sveti občin.

[56. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "56. člen)

Organi občine odločajo o pravicah in dolžnostih posameznikov in pravnih oseb ter o njihovih pravnih koristih v upravnih zadevah v upravnem postopku.

Občina odloča s posamičnimi akti o upravnih zadevah iz lastne pristojnosti in iz prenesene državne pristojnosti.

O upravnih zadevah iz občinske pristojnosti odloča na prvi stopnji občinska uprava, na drugi stopnji župan, če ni za posamezne primere z zakonom drugače določeno. O pritožbah zoper odločbe organa skupne občinske uprave odloča župan občine, v katere krajevno pristojnost zadeva spada, če zakon ne določa drugače.

[57. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "57. člen)

Posamične upravne akte iz pristojnosti občinske uprave podpisuje tajnik občine, ki lahko pooblasti druge uradne osebe občinske uprave, ki izpolnjujejo zakonske pogoje za odločanje v upravnih zadevah, za opravljanje posameznih dejanj v postopku ali za vodenje celotnega postopka in za odločanje v upravnih zadevah.

Osebe iz prejšnjega odstavka odločajo tudi o upravnih zadevah iz prenesene državne pristojnosti, če ni z zakonom drugače določeno.

[58. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "58. člen)

Tajnik občine skrbi in je odgovoren za dosledno izvajanje zakona o splošnem upravnem postopku in drugih predpisov o upravnem postopku in zagotavlja upravno poslovanje v skladu z uredbo vlade.

[59. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "59. člen)

O upravnih zadevah iz občinske izvirne pristojnosti lahko odloča samo uradna oseba, ki je pooblaščena za opravljanje teh zadev in izpolnjuje pogoje v skladu z uredbo.

[60. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "60. člen)

O pritožbah zoper posamične akte iz izvirne pristojnosti občinske uprave odloča župan. Zoper odločitev župana je dopusten upravni spor.

O pritožbah zoper posamične akte, ki jih v zadevah iz državne pristojnosti na prvi stopnji izdaja občinska uprava, odloča državni organ, določen z zakonom.

[61. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "61. člen)

O izločitvi zaposlenega v občinski upravi odloča tajnik občine, ki v primeru izločitve o stvari tudi odloči.

O izločitvi tajnika občine ali župana odloča občinski svet, ki v primeru izločitve o stvari tudi odloči.

[6. Državno odvetništvo](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "6. Državno odvetništvo)

[62. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "62. člen)

Občina lahko predlaga, naj jo v posameznem postopku pred sodišči v Republiki Sloveniji, ki je zanjo in za Republiko Slovenijo izjemnega pomena, zastopa državno odvetništvo. Državno odvetništvo lahko zastopanje navedenih subjektov odkloni z obrazloženim mnenjem generalnega državnega odvetnika.

Občina lahko predlaga, naj državno odvetništvo oblikuje posamezno pravno mnenje, povezano z varstvom njenih premoženjskih in drugih pravic in interesov, če gre za zadevo, ki ima neposredne posledice za javna sredstva. Državno odvetništvo lahko z obrazloženim mnenjem generalnega državnega odvetnika odkloni oblikovanje pravnega mnenja iz prejšnjega odstavka. Po prejemu mnenja iz prejšnjega odstavka lahko občina v pomembnejših zadevah zahteva, naj o obveznosti oblikovanja mnenja državnega odvetništva odloči vlada.

[7. Drugi organi občine](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "7. Drugi organi občine)

[63. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "63. člen)

Organizacijo, delovno področje ter sestavo organov, ki jih mora občina imeti v skladu s posebnimi zakoni, ki urejajo naloge občine na posameznih področjih javne uprave, določi župan oziroma občinski svet na podlagi zakona s sklepom o ustanovitvi in imenovanju članov posameznega organa.

[64. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "64. člen)

Občina ima poveljnika in štab civilne zaščite občine, ki izvajata operativno strokovno vodenje civilne zaščite in drugih sil za zaščito, reševanje in pomoč, v skladu s sprejetimi načrti.

Poveljnik in poverjeniki za civilno zaščito so za svoje delo odgovorni županu.

[IV. NEPOSREDNO SODELOVANJE OBČANOV PRI ODLOČANJU V OBČINI](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "IV. NEPOSREDNO SODELOVANJE OBČANOV PRI ODLOČANJU V OBČINI)

[65. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "65. člen)

Oblike neposrednega sodelovanja občanov pri odločanju v občini so: zbor občanov, referendum in ljudska iniciativa.

[1. Zbor občanov](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "1. Zbor občanov)

[66. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "66. člen)

Občani na zboru občanov:

– obravnavajo pobude in predloge za spremembo območja občine, njenega imena ali sedeža ter dajejo pobude v zvezi s tem in oblikujejo mnenja;

– obravnavajo predloge in pobude za sodelovanje in povezovanje z drugimi občinami v širše samoupravne lokalne skupnosti;

– obravnavajo pobude in predloge za ustanovitev ali ukinitev ožjih delov občine oziroma za spremembo njihovih območij;

– predlagajo, obravnavajo in oblikujejo stališča o spremembah območij naselij, imen naselij ter imen ulic;

– opravljajo naloge zborov volivcev v skladu z zakonom;

– dajejo predloge občinskim organom v zvezi z pripravo programov razvoja občine, gospodarjenja s prostorom ter varovanja življenjskega okolja;

– oblikujejo stališča v zvezi z večjimi posegi v prostor, kot so gradnja avtocest, energetskih objektov, odlagališč odpadkov in nevarnih stvari;

– obravnavajo in oblikujejo mnenja, stališča ter odločajo o zadevah, za katere je tako določeno z zakonom, s tem statutom ali odlokom občine ter o zadevah, za katere tako sklene občinski svet ali župan.

Odločitve, predloge, pobude, stališča in mnenja zbora občanov so občinski organi, v katerih pristojnost posamezna zadeva spada, dolžni obravnavati in pri izvajanju svojih nalog upoštevati. Če pristojni občinski organ meni, da predlogov, pobud, stališč, mnenj in odločitev zbora občanov ni mogoče upoštevati, je občanom dolžan na primeren način in v primernem roku svoje mnenje predstaviti in utemeljiti.

[67. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "67. člen)

Zbor občanov se lahko skliče za vso občino ali za posamezno naselje, ulico ali kako drugače zaključeno območje.

Zbor občanov skliče župan na lastno pobudo ali na pobudo občinskega sveta.

Župan mora sklicati zbor občanov za vso občino na zahtevo najmanj 5 odstotkov volivcev v občini.

Zahteva volivcev za sklic zbora občanov mora vsebovati pisno obrazložen predlog zadeve, ki naj jo zbor obravnava. Zahtevi je treba priložiti seznam volivcev, ki so zahtevo podprli. Seznam mora vsebovati ime in priimek volivca, datum rojstva in naslov stalnega prebivališča ter njihove podpise. Župan lahko zahtevo s sklepom zavrne, če ugotovi, da zahteve ni podprlo zadostno število volivcev. Slep z obrazložitvijo se vroči pobudniku zahteve ali prvemu podpisanemu volivcu na seznamu. Župan skliče zbor občanov najkasneje v tridesetih dneh po prejemu pravilno vložene zahteve.

[68. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "68. člen)

Sklic zbora občanov mora vsebovati območje, za katerega se sklicuje zbor občanov, kraj in čas zbora občanov ter predlog dnevnega reda.

Sklic zbora občanov je treba objaviti na krajevno običajen način.

[69. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "69. člen)

Zbor občanov vodi župan ali od njega pooblaščeni podžupan. Župan lahko zboru občanov predlaga imenovanje predsedstva zbora, ki naj zbor vodi.

Zbor občanov veljavno sprejema svoje odločitve, predloge, pobude, stališča in mnenja, če na zboru sodeluje najmanj pet odstotkov volivcev z območja občine, za katero je zbor sklican.

Odločitev zbora občanov je sprejeta, če zanjo glasuje najmanj polovica volivcev, ki sodelujejo na zboru.

Javni uslužbenec občinske uprave, ki ga določi tajnik občine, ugotovi sklepčnost zbora občanov, koliko volivcev je glasovalo za njegove odločitve ter vodi zapisnik o odločitvah zbora. Z zapisnikom zbora občanov tajnik občine seznani občinski svet in župana ter ga na krajevno običajen način objavi.

[2. Referendum o splošnem aktu občine](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "2. Referendum o splošnem aktu občine)

[70. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "70. člen)

Občani lahko odločajo na referendumu o vprašanjih, ki so vsebina splošnih aktov občine, ki jih sprejema občinski svet, razen o proračunu in zaključnem računu občine ter o splošnih aktih, s katerimi se v skladu z zakonom predpisujejo občinski davki in druge dajatve.

Občinski svet lahko o splošnem aktu iz prejšnjega odstavka razpiše referendum na predlog župana ali člana občinskega sveta.

Občinski svet mora razpisati referendum, če to zahteva najmanj pet odstotkov volivcev v občini in če tako določa zakon ali statut občine.

[71. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "71. člen)

Predlog za razpis referenduma lahko vloži župan ali član občinskega sveta najkasneje v petnajstih dneh po sprejemu splošnega akta občine.

Najkasneje v petnajstih dneh po sprejemu splošnega akta občine je treba občinski svet pisno seznaniti s pobudo volivcem za vložitev zahteve za razpis referenduma.

Če je vložen predlog za razpis referenduma, ali je dana pobuda volivcem za vložitev zahteve za razpis referenduma, župan zadrži objavo splošnega akta do odločitve o predlogu ali pobudi oziroma do odločitve na referendumu.

[72. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "72. člen)

Referendum se opravi kot naknadni referendum, na katerem občani potrdijo ali zavrnejo sprejeti splošni akt občine ali njegove posamezne določbe.

Če je splošni akt občine ali njegove posamezne določbe na referendumu potrjen, ga mora župan objaviti skupaj z objavo izida referenduma.

Če je splošni akt občine ali njegove posamezne določbe zavrnjen, se splošni akt ne objavi, dokler se ob upoštevanju volje volivcev ne spremeni.

Odločitev volivcev na referendumu, s katero je bil splošni akt občine zavrnjen ali so bile zavrnjene njegove posamezne določbe, zavezuje občinski svet, ki je sprejel splošni akt, o katerem je bil izveden referendum, do konca njegovega mandata.

[73. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "73. člen)

Pobuda volivcem za vložitev zahteve za razpis referenduma o splošnem aktu občine ali njegovih posameznih določbah mora vsebovati že oblikovano zahtevo za razpis referenduma. Zahteva mora vsebovati jasno izraženo vprašanje, ki naj bo predmet referenduma, in obrazložitev.

Pobudo volivcem za vložitev zahteve za razpis referenduma lahko da vsak volivec ali politična stranka v občini. Pobuda mora biti podprta s podpisi najmanj stotih volivcev v občini. Podporo pobudi dajo volivci na seznamu, ki vsebuje osebne podatke podpisnikov: ime in priimek, datum rojstva, naslov stalnega prebivališča.

Pobudnik o pobudi volivcem za vložitev zahteve za razpis referenduma pisno seznani občinski svet in pobudo predloži županu.

Če župan meni, da pobuda z zahtevo ni oblikovana v skladu s prvim odstavkom tega člena ali je v nasprotju z zakonom in s statutom občine, o tem v osmih dneh po prejemu pobude obvesti pobudnika in ga pozove, da ugotovljeno neskladnost odpravi v osmih dneh. Če pobudnik tega ne stori, se šteje, da pobuda ni bila vložena. Župan o tem nemudoma obvesti pobudnika in občinski svet.

Pobudnik lahko v osmih dneh po prejemu obvestila iz predhodnega odstavka zahteva, naj odločitev župana preizkusi upravno sodišče.

[74. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "74. člen)

Volivci dajejo podporo zahtevi za razpis referenduma z osebnim podpisovanjem.

Župan določi obrazec za podporo z osebnim podpisovanjem, ki vsebuje jasno izraženo zahtevo za razpis referenduma, in rok za zbiranje podpisov.

Osebno podpisovanje se izvaja pred državnim organom, pristojnim za vodenje evidence volilne pravice.

Šteje se, da je zahteva za razpis referenduma vložena, če jo je v določenem roku podprlo s svojim podpisom zadostno število volivcev.

[75. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "75. člen)

Občinski svet razpiše referendum v petnajstih dneh po sprejemu odločitve o predlogu župana ali občinskega svetnika za razpis referenduma oziroma v petnajstih dneh od vložitve zahteve volivcev za razpis referenduma v skladu s četrtim odstavkom prejšnjega člena, razen če v skladu z zakonom zahteva ustavno sodno presojo take zahteve.

Referendum se izvede najprej trideset in najkasneje petinštirideset dni od dne razpisa, v nedeljo ali drug dela prost dan.

Z aktom o razpisu referenduma določi občinski svet vrsto referenduma, splošni akt, o katerem se bo odločalo oziroma njegove določbe, o katerih se bo odločalo, besedilo referendumskega vprašanja, o katerem se bo odločalo na referendumu tako, da se bo obkrožilo “ZA” oziroma “PROTI”, dan razpisa in dan glasovanja.

Akt o razpisu referenduma se objavi na način, ki je s tem statutom določen za objavo splošnih aktov občine.

Petnajst dni pred dnem glasovanja objavi občinska volilna komisija akt o razpisu referenduma v javnih občilih.

[76. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "76. člen)

Pravico glasovati na referendumu imajo vsi občani, ki imajo pravico voliti člane občinskega sveta.

Odločitev na referendumu je sprejeta, če zanjo glasuje večina volivcev, ki so glasovali.

[77. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "77. člen)

Postopek za izvedbo referenduma vodijo organi, ki vodijo lokalne volitve. O ugovoru zaradi nepravilnosti pri delu volilnega odbora odloča občinska volilna komisija.

Glede glasovanja na referendumu in drugih vprašanjih izvedbe referenduma veljajo določbe zakona, ki urejajo referendum in ljudsko iniciativo ter lokalne volitve, kolikor ni s tem statutom v skladu z zakonom o lokalni samoupravi posamezno vprašanje drugače urejeno.

Poročilo o izidu glasovanja na referendumu pošlje občinska volilna komisija občinskemu svetu ter ga objavi na način, ki je v statutu občine določen za objavo splošnih aktov občine.

[3. Svetovalni referendum](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "3. Svetovalni referendum)

[78. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "78. člen)

Občinski svet lahko pred odločanjem o posameznih vprašanjih iz svoje pristojnosti razpiše svetovalni referendum.

Svetovalni referendum se razpiše za vso občino ali za njen del.

Svetovalni referendum se izvede v skladu z določbami tega statuta, ki urejajo referendum o splošnem aktu občine.

Odločitev volivcev na svetovalnem referendumu ne zavezuje občinskih organov.

[4. Drugi referendumi](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "4. Drugi referendumi)

[79. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "79. člen)

Občani lahko odločajo na referendumu o samoprispevkih in tudi o drugih vprašanjih, če tako določa zakon.

Referendum iz prejšnjega odstavka se opravi v skladu z določbami tega statuta, če z zakonom, ki določa in ureja referendum, ni drugače določeno.

[5. Ljudska iniciativa](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "5. Ljudska iniciativa)

[80. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "80. člen)

Najmanj pet odstotkov volivcev v občini lahko zahteva izdajo ali razveljavitev splošnega akta ali druge odločitve iz pristojnosti občinskega sveta oziroma drugih občinskih organov.

Glede pobude volivcem za vložitev zahteve iz prejšnjega odstavka in postopka s pobudo se primerno uporabljajo določbe zakona in tega statuta, s katerimi je urejen postopek s pobudo volivcem za razpis referenduma o splošnem aktu občine.

Če se zahteva nanaša na razveljavitev splošnega akta občine ali drugo odločitev občinskega sveta, mora občinski svet obravnavo zahteve uvrstiti na prvo naslednjo sejo, o njej pa odločiti najkasneje v treh mesecih od dne pravilno vložene zahteve.

Če se zahteva nanaša na odločitve drugih občinskih organov, morajo ti o njej odločiti najkasneje v enem mesecu od dne pravilno vložene zahteve.

[81. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "81. člen)

Sredstva za neposredno sodelovanje občanov pri odločanju v občini na zborih občanov in referendumih ter njihovo izvedbo se zagotovijo v občinskem proračunu.

[V. OBČINSKE JAVNE SLUŽBE](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "V. OBČINSKE JAVNE SLUŽBE)

[82. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "82. člen)

Občina zagotavlja opravljanje javnih služb, ki jih sama določi, in javnih služb, za katere je tako določeno z zakonom.

Opravljanje javnih služb zagotavlja občina:

– neposredno v okviru občinske uprave;

– z ustanavljanjem javnih zavodov in javnih podjetij;

– z dajanjem koncesij;

– z vlaganjem lastnega kapitala v dejavnost oseb zasebnega prava.

[83. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "83. člen)

Občina lahko skupaj z drugimi občinami zaradi gospodarnega in učinkovitejšega zagotavljanja javnih služb ustanovi skupno pravno osebo javnega prava za izvajanje javne službe.

[84. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "84. člen)

Pravne osebe javnega prava, ki izvajajo občinske javne službe, ustanavlja občina z odlokom ob upoštevanju pogojev določenih z zakonom.

[85. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "85. člen)

Občina lahko zaradi gospodarnega in učinkovitega zagotavljanja dejavnosti gospodarskih javnih služb ustanovi v okviru zaokroženih oskrbovalnih sistemov skupaj z drugimi občinami skupno pravno osebo javnega prava za izvajanje občinskih javnih služb.

Za izvrševanje ustanoviteljskih pravic v skupnih pravnih osebah javnega prava, ki so ustanovljene za območje dveh ali več občin, občinski sveti občin ustanoviteljic lahko ustanovijo skupni organ, ki ga sestavljajo župani občin ustanoviteljic.

V aktu o ustanovitvi skupnega organa se določijo njegove naloge, organizacija dela in način sprejemanja odločitev, način financiranja in delitve stroškov za delo skupnega organa.

[86. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "86. člen)

Občina mora zagotoviti izvajanje tistih javnih služb, ki so po zakonu obvezne.

[VI. PREMOŽENJE IN FINANCIRANJE OBČINE](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "VI. PREMOŽENJE IN FINANCIRANJE OBČINE)

[87. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "87. člen)

Premoženje občine sestavljajo nepremične in premične stvari v lasti občine, denarna sredstva in pravice.

Občina mora s premoženjem gospodariti kot dober gospodar.

Načrt ravnanja z nepremičnim premoženjem sprejme občinski svet na predlog župana.

Načrt ravnanja z nepremičnim premočenjem se predloži v sprejem občinskemu svetu skupaj s predlogom proračuna.

Odprodaja ali zamenjava nepremičnin in premičnin v lasti občine se izvede po postopku in na način, ki ga določa zakon in predpisi.

Za neodplačno pridobitev premoženja je treba predhodno pridobiti soglasje občinskega sveta, če bi takšno premoženje povzročilo večje stroške ali če je pridobitev povezana s pogoji, ki pomenijo obveznost občine.

[88. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "88. člen)

Občina pridobiva prihodke iz lastnih virov, davkov, taks, pristojbin in drugih dajatev v skladu z zakonom.

Občina je pod pogoji, določenimi z zakonom, upravičena do sredstev finančne izravnave in drugih sredstev sofinanciranja iz državnega proračuna.

[89. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "89. člen)

Prihodki in drugi prejemki ter odhodki in drugi izdatki občine so zajeti v proračunu občine, ki ga sprejme občinski svet po postopku, določenem v poslovniku občinskega sveta.

Občinski svet mora sprejeti proračun občine v roku, ki omogoča njegovo uveljavitev s 1. januarjem leta, za katerega se sprejema.

Za pripravo in predložitev proračuna občine občinskemu svetu v sprejem v skladu z zakonom je odgovoren župan.

Predlogi za povečanje izdatkov proračuna morajo vsebovati predlog za povečanje prejemkov proračuna ali za zmanjšanje drugih izdatkov v isti višini, pri čemer povečani izdatki ne smejo biti v breme proračunske rezerve, splošne proračunske rezervacije ali v breme dodatnega zadolževanja.

[90. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "90. člen)

Proračun občine sestavljajo splošni del, posebni del in načrt razvojnih programov.

Splošni del proračuna sestavljajo skupna bilanca prihodkov in odhodkov, račun finančnih terjatev in naložb ter račun financiranja.

Posebni del proračuna sestavljajo finančni načrti neposrednih uporabnikov proračuna občine.

Načrt razvojnih programov sestavljajo letni načrti razvojnih programov neposrednih uporabnikov proračuna občine, ki so opredeljeni z dokumenti dolgoročnega načrtovanja.

[91. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "91. člen)

Za izvrševanje proračuna je odgovoren župan.

V okviru izvrševanja proračuna ima župan pooblastila, določena z zakonom, predpisi, izdanimi na podlagi zakona, odlokom o proračunu občine ali drugimi splošnim aktom občine.

Župan mora zagotoviti izvajanje nalog notranjega finančnega nadzora v skladu z zakonom in predpisom ministra, pristojnega za finance, izdanim na podlagi zakona.

Župan je odredbodajalec za sredstva proračuna. Za izvrševanje proračuna občine lahko župan pooblasti podžupana in posamezne javne uslužbence občinske uprave.

Župan poroča občinskemu svetu o izvrševanju proračuna v mesecu juliju. Poročilo mora vsebovati podatke in informacije, določene z zakonom.

[92. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "92. člen)

Proračun občine se sprejme z odlokom o proračunu občine, rebalans proračuna pa z odlokom o spremembi proračuna.

Odlok o proračunu občine določa tudi ukrepe za zagotavljanje likvidnosti proračuna, prerazporejanje sredstev, začasno zadržanje izvrševanja proračuna, ukrepe za zagotavljanje proračunskega ravnovesja ter druge ukrepe in posebna pooblastila za izvrševanje proračuna.

V odloku o proračunu se določi obseg zadolževanja proračuna in obseg predvidenih poroštev ter drugi elementi, ki jih določa zakon.

Rebalans proračuna predlaga župan, če se med izvajanjem ne more uravnovesiti proračuna občine.

[93. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "93. člen)

Če proračun občine ni sprejet pred začetkom leta, na katero se nanaša, se financiranje občine začasno nadaljuje na podlagi proračuna za preteklo leto in za iste programe kot v preteklem letu.

Župan sprejme sklep o začasnem financiranju v skladu z zakonom. Sklep velja največ tri mesece in se lahko na županov predlog s sklepom občinskega sveta podaljša še za tri mesece.

[94. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "94. člen)

Sredstva proračuna občine se smejo uporabljati, če so izpolnjeni vsi z zakonom ali drugim aktom določeni pogoji, le za namene in v višini, določeni s proračunom.

[95. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "95. člen)

Proračunskih sredstev ni mogoče prerazporejati, razen pod pogoji in na način, določen z zakonom ali odlokom o proračunu občine.

Če se med letom spremeni delovno področje proračunskega uporabnika, župan sorazmerno poveča ali zmanjša obseg sredstev za njegovo delo oziroma, če se uporabnik ukine in njegovega dela ne prevzame drug uporabnik proračuna, na katerega se sredstva prerazporedijo, prenese sredstva v proračunsko rezervo.

Župan mora o izvršenih prerazporeditvah poročati občinskemu svetu v mesecu juliju.

[96. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "96. člen)

Po preteku leta, za katero je bil sprejet proračun, pripravi župan predlog zaključnega računa proračuna in ga predloži občinskemu svetu v sprejem.

O sprejetju zaključnega računa proračuna obvesti župan ministrstvo, pristojno za finance v 30 dneh po sprejemu.

[97. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "97. člen)

Občina se lahko dolgoročno zadolži za investicije, ki jih sprejme občinski svet, v skladu s pogoji, določenimi z zakonom.

[98. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "98. člen)

Javna podjetja in javni zavodi, katerih ustanoviteljica je občina, se lahko zadolžujejo in izdajajo poroštvo samo, če je to dovoljeno z zakonom in pod pogoji, ki jih določi občinski svet. Soglasje izda župan.

O poroštvih za izpolnitev obveznosti javnih podjetij in javnih zavodov, katerih ustanoviteljica je občina, odloča na predlog župana občinski svet.

[99. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "99. člen)

Finančno poslovanje občine izvršuje knjigovodska služba občine, občina pa si lahko zagotovi izvrševanje knjigovodskih opravil v ustrezni skupni službi z drugimi občinami ali pri specializirani organizaciji.

[100. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "100. člen)

Finančno poslovanje občine izvršuje finančna služba v okviru občinske uprave ali skupnega organa občinske uprave.

Opravljanje posameznih nalog finančne službe ali notranjega finančnega nadzora sme župan naročiti pri izvajalcu, ki izpolnjuje pogoje strokovnosti oziroma pogoje, predpisane z zakonom in podzakonskimi predpisi.

[101. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "101. člen)

Nabavo blaga, nabavo storitev ter oddajo gradbenih del izvaja župan občine v skladu s predpisi, ki urejajo javno naročanje.

[VII. SPLOŠNI IN POSAMIČNI AKTI OBČINE](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "VII. SPLOŠNI IN POSAMIČNI AKTI OBČINE)

[1. Splošni akti občine](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "1. Splošni akti občine)

[102. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "102. člen)

Splošni akti občine so statut, poslovnik občinskega sveta, odloki in pravilniki.

Občinski svet sprejema kot splošne akte tudi prostorske in druge načrte razvoja občine, občinski proračun in zaključni račun, ki sta posebni vrsti splošnih aktov.

Kadar ne odloči z drugim aktom, sprejme občinski svet sklep, ki je lahko splošni ali posamični akt.

Postopek za sprejem splošnih aktov občine ureja poslovnik občinskega sveta.

[103. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "103. člen)

Statut je temeljni splošni akt občine, ki ga sprejme občinski svet z dvotretjinsko večino glasov vseh članov občinskega sveta.

Statut se sprejme po enakem postopku, kot je predpisan za sprejem odloka.

[104. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "104. člen)

S poslovnikom, ki ga sprejme občinski svet z dvotretjinsko večino glasov navzočih članov, se uredi organizacija in način dela občinskega sveta ter uresničevanje pravic in dolžnosti članov občinskega sveta.

[105. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "105. člen)

Z odlokom ureja občina na splošen način zadeve iz svoje pristojnosti, ustanavlja organe občinske uprave in določa način njihovega dela ter ustanavlja javne službe.

Z odlokom ureja občina tudi zadeve iz prenesene pristojnosti, kadar je tako določeno z zakonom.

[106. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "106. člen)

S pravilnikom se razčlenijo posamezne določbe statuta ali odloka v procesu njihovega izvrševanja.

[107. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "107. člen)

Statut, odloki in drugi predpisi občine morajo biti objavljeni v uradnem glasilu Občine Šempeter - Vrtojba.

V uradnem glasilu se objavljajo tudi drugi akti, za katere tako določi občinski svet.

[2. Posamični akti občine](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "2. Posamični akti občine)

[108. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "108. člen)

Posamični akti občine so odločbe in sklepi.

S posamičnimi akti – sklepom ali odločbo – odloča občina o upravnih stvareh iz lastne pristojnosti in iz prenesene državne pristojnosti.

[109. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "109. člen)

O pritožbah zoper posamične akte, ki jih izdajo organi občinske uprave v upravnem postopku, odloča na drugi stopnji župan, če ni za posamezne primere z zakonom drugače določeno.

O pritožbah zoper posamične akte, izdane v upravnih zadevah, iz prenesene državne pristojnosti odloča državni organ, ki ga določi zakon.

O zakonitosti dokončnih posamičnih aktov občinskih organov odloča v upravnem sporu pristojno sodišče.

[VIII. VARSTVO OBČINE IN PRAVIC POSAMEZNIKOV IN ORGANIZACIJ](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "VIII. VARSTVO OBČINE IN PRAVIC POSAMEZNIKOV IN ORGANIZACIJ)

[110. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "110. člen)

Če so s splošnimi ali posamičnimi akti državnih organov, organov drugih samoupravnih lokalnih skupnosti ali drugih organov, organizacij in skupnosti kršene pravice ali interesi občine, določene z ustavo in zakoni, imata občinski svet in župan pravico in dolžnost:

– zahtevati presojo ustavnosti in zakonitosti splošnega akta;

– sprožiti spor o pristojnosti;

– v upravnem postopku izpodbijati konkretne upravne akte;

– sprožiti druge zakonite postopke za zavarovanje pravic in interesov občine.

Statut Občine Šempeter - Vrtojba (Uradni list RS št.[5/2018](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba?h=) z dne 26. 1. 2018 vsebuje naslednje prehodne in končne določbe:

[IX. PREHODNE IN KONČNE DOLOČBE](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "IX. PREHODNE IN KONČNE DOLOČBE)

[111. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "111. člen)

Do sprejema odloka iz tretjega odstavka 12. člena tega statuta se za uradno glasilo občine uporablja Uradni list Republike Slovenije.

[112. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "112. člen)

Občinski svet mora v roku šestih mesecev uskladiti poslovnik občinskega sveta ter druge splošne akte, če so določbe teh aktov v nasprotju s tem statutom.

[113. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "113. člen)

Priloga tega statuta je karta območja Občine Šempeter - Vrtojba.

[114. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "114. člen)

Z dnem uveljavitve tega statuta preneha veljati Statut Občine Šempeter - Vrtojba (Uradni list RS, št. 45/13).

[115. člen](https://www.uradni-list.si/glasilo-uradni-list-rs/vsebina/2018-01-0198/statut-obcine-sempeter---vrtojba/" \l "115. člen)

Ta statut začne veljati petnajsti dan po objavi v Uradnem listu Republike Slovenije.

[*Priloga*](https://www.uradni-list.si/files/RS_-2018-005-00198-OB~P001-0000.PDF)

Spremembe Statuta Občine Šempeter - Vrtojba (Uradni list RS št. [39/2025](https://www.uradni-list.si/glasilo-uradni-list-rs/vsebina/2025-01-1530/spremembe-statuta-obcine-sempeter---vrtojba?h=) z dne 30. 5. 2025) vsebujejo naslednjo prehodno in končno določbo:

[PREHODNA IN KONČNA DOLOČBA](https://www.uradni-list.si/glasilo-uradni-list-rs/vsebina/2025-01-1530/spremembe-statuta-obcine-sempeter---vrtojba/" \l "PREHODNA IN KONČNA DOLOČBA)

[3. člen](https://www.uradni-list.si/glasilo-uradni-list-rs/vsebina/2025-01-1530/spremembe-statuta-obcine-sempeter---vrtojba/" \l "3. člen)

Te spremembe statuta začnejo veljati naslednji dan po objavi v Uradnem listu Republike Slovenije, uporabljati pa se začnejo za prve redne lokalne volitve, razpisane po uveljavitvi tega statuta.